Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: szóló 26/2001. (VII. 27.) OM rendelet tartalmazza.
Paragraph Index: 155

5. A szakmai vizsga értékelése A szakdolgozat értékelésénél az önálló munka véleményezését a vizsgázó munkahelyének gazdasági vezetõje végzi. A szakdolgozat minõsítése 1—5-ig terjedõ osztályzattal történik. Az írásbeli vizsga értékelését a központilag kiadott Útmutató szerint kell elvégezni, és egyetlen (1—5-ig terjedõ) osztályzattal minõsíteni. A szóbeli vizsgát — témakörönként — 1—5-ig terjedõ osztályzattal kell értékelni, és azok átlagolásával egyetlen (1—5-ig terjedõ) osztályzattal minõsíteni. A szakmai vizsga értékelése: — A szakmai elméleti vizsga eredményét a szóbeli és írásbeli vizsgaeredmények alapján kell megállapítani. A szakmai gyakorlat vizsgaeredményeként a szakdolgozat minõsítését (eredményét) kell elfogadni. — Eredményes vizsgát tett az a jelölt, aki minden vizsgarész követelményeit teljesítette. — A szakmai elméleti vizsga eredménytelensége esetén az eredménytelen vizsgarészbõl a jelölt javítóvizsgát tehet. A vizsga alóli felmentés feltételeivel és a vizsga értékelésével kapcsolatos egyéb kérdésekben a szakmai vizsgáztatás általános szabályairól és eljárási rendjérõl szóló

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes